Rowers slaan op Woolworths-winkel toeDie Canal Walk-winkelsentrum. Foto: http://conference.imesa.org.za/ ŉ Woordvoerder van Woolworths het die voorval aan Maroela Media bevestig. “Dit het gebeur voor die winkel oopgemaak het. Die aanvallers het ŉ onbekende bedrag geld uit die kantore aan die agterkant van die winkel gesteel,” het sy gesê. Volgens die woordvoerder is niemand gedurende die voorval beseer nie en word die saak ondersoek. “Woolworths het streng veiligheidsbeleide en prosesse wat die impak van misdaad minimaliseer,” het sy gesê. Kapt. FC van Wyk, woordvoerder van die polisie, het bevestig dat die sakeroof in Milnerton plaasgevind het toe vier verdagtes hulle as kontrakwerkers voorgedoen het. “Vier verdagtes, waarvan drie gewapen was, het veiligheidspersoneel oorrompel, ŉ onbekende bedrag geld gesteel en in ŉ wit Toyota Verso gevlug. Geen skote is afgevuur nie,” het Van Wyk gesê. “’n Saak van sakeroof word ondersoek.”